אסתר לוצאטו

אסתר (אתי) לוצאטו (נולדה ב-6 באפריל 1958) היא דוקטור לכימיה, אשת עסקים ופעילה חברתית. עורכת פטנטים במקצועה ועומדת יחד עם בעלה, ד"ר כפיר לוצאטו, בראש משרד הפטנטים לוצאטו את לוצאטו. היא פעילה בענייני ציבור בהתנדבות, בנושאים חברתיים ובראשם פיתוח הנגב. יו"ר עמותת "ישראל למען הנגב", בראש המאבק הציבורי להעברת יחידות המודיעין ממרכז הארץ לנגב. זכתה להדליק משואה ביום העצמאות 2006.

== ביוגרפיה ==
אסתר לוצאטו, נולדה וגדלה בשכונה ד', בבאר-שבע, למשפחת עולים מרובת ילדים ממרוקו.<ref></ref> היא הייתה הילדה הקטנה מבין תשעה אחים ואחיות והיחידה שנולדה בארץ. הוריה עמלו קשות כדי להעניק חינוך והשכלה לכל ילדי המשפחה ורבים מהם רכשו השכלה אקדמית. לוצאטו שירתה בבית הספר לטיסה של חיל האוויר, ואחר כך למדה כימיה באוניברסיטת בן-גוריון. היא השתתפה בתוכנית פר"ח (חונכות לילדים הזקוקים לעזרה לימודית ורגשית), ובפרויקט [https://in.bgu.ac.il/cau/open/Pages/default.aspx "הדירות הפתוחות"].<ref name=":0" /> במקביל, היא לימדה כימיה ופיזיקה בבית ספר תיכון מקיף ד'.<ref name=":0"></ref>

לוצאטו סיימה תואר שני ושלישי בכימיה באוניברסיטת בן-גוריון. נושא עבודת הדוקטור שלה הוא: "מנגנוני התגובה של קומפלכסי ברזל דו-ערכי עם מי חמצן ועם רדיקלים חופשיים".<ref></ref>

במהלך לימודיה הכירה את בעלה, כפיר לוצאטו, שלמד לדוקטורט בהנדסה כימית. היא הצטרפה לפירמה המשפחתית, "לוצאטו את לוצאטו עורכי פטנטים", שהוקמה בשנת 1869, והעמידה אתו [https://www.luzzatto.co.il/הצוות-שלנו/ דור המשך לפירמה].

ב-1997 זכתה ברישיון עורכת פטנטים מס' 120<ref></ref> והצטרפה כשותפה לפירמה. יחד עם אביו של כפיר, ד"ר אדגר לוצאטו, הצעידו בני הזוג את הפירמה המשפחתית קדימה. בשנים האחרונות נצבת הפירמה במקום הרביעי מבחינת הגודל ומספר ההגשות מבין משרדי עורכי הפטנטים בישראל.<ref></ref> עיקר עיסוקה במשרד הוא בשטח הכימיה, לצד ניהול שוטף ופיתוח עסקי של פעילות הקבוצה.<ref name=":0" />

לוצאטו נשואה, אם לארבעה וסבתא לשלושה נכדים ומתגוררת בעומר.<ref name=":0" />
== פעילות התנדבותית ציבורית ==
לוצאטו החלה את פעילותה הציבורית והחברתית בשיקום נוער עבריין בשיתוף המשטרה, בהקמת מקלט לנשים מוכות, הראשון בנגב בשיתוף מסל"ן ובחברות בהנהלת ויצו בדרום.<ref name=":0" /> בעבר כיהנה לוצאטו כחברת דירקטוריון בחברה הציבורית "ברן" (שלוש קדנציות). היא חברת הוועדה לקידום מעמדן ומקצועיותן של הדירקטוריות בדירקטוריון באיגוד הדירקטורים בישראל. כיום היא מכהנת בפורומים ציבוריים בהם:
* יו"ר עמותת יחדיו<ref></ref> מאז 2016 לאחר שכיהנה במשך שש שנים כחברת ההנהלה. במהלך כהונתה כיו"ר העמותה הצליחה לוצאטו להבטיח את יציבותה הכספית, תוך הרחבת פעילותה החברתית לקידום אוכלוסיות מוחלשות בנגב<ref name=":0" />.
* חברת מועצה בעומר כ-24 שנים ובתקופות מסוימות שימשה כמ"מ ראש המועצה. יו"ר ועדת הנחות, יו"ר ועדת מכרזים וחברה בוועדת הביקורת ובוועדת המשנה לתכנון ובנייה.<ref></ref>
* יו"ר עמותת "ישראל למען הנגב" המקדמת את מעבר בסיסי צה"ל לנגב.
* ב-2023 מונתה ליו"ר המועצה לקידום נשים במדע ובטכנולוגיה.<ref></ref>
* חברה בוועד המנהל של אוניברסיטת בן-גוריון בנגב<ref></ref>
* חברה בוועד המנהל של המכללה האקדמית להנדסה סמי שמעון<ref></ref>
* סגן יו"ר ארגון בוגרי אוניברסיטת בן-גוריון בנגב
* חברת הוועד המנהל של "עמותת קרן מורשת מנחם בגין"
* חברת הוועד המנהל בעמותה לקידום ענף ספורט הכדורגל בבאר שבע נוער<ref></ref>
* חברת הנהלת "הקונגרס הישראלי" - מיזם חברתי משותף של קרן מנומדין ואוניברסיטת בר-אילן, הפועל לפתור סכסוכים ושסעים בחברה הישראלית ולקדם בניית הסכמות.<ref></ref>
* שותפה במיזם "עיר שווה" בדימונה, שנועד לאפשר פיתוח והשקעה משמעותיים בערי פיתוח<ref></ref>
* שותפה במיזם "[https://www.2048.org.il/ ישראל 2048]" - הפועלת להפיכת הנגב והגליל למנועי צמיחה לאומיים

בנוסף לכך, מעורבת לוצאטו בפרויקטים קהילתיים וחברתיים שונים, בתחום של סיוע לנזקקים, העצמה נשית, תמיכה בילדים ובנוער, שילוב של האוכלוסייה הבדואית ועוד.<ref name=":0" />

== פעילות למען הנגב ==
לוצאטו הייתה חברה בוועדת ההשקעות של חממת מעיין,<ref></ref> חברה בוועדת הייעוץ של קרן [https://sibf.vc/ SIBF] והמאיץ הטכנולוגי INNNO-NEGEV,<ref></ref> כולם פעילויות בנגב.

בשנים 2019–2022 הובילה לוצאטו את המאבק הציבורי של עמותת "ישראל למען הנגב" למען יישום החלטת הממשלה על העברת יחידות המודיעין של צה"ל לנגב. מאבק נתקל בניסיונות טרפוד של גורמים שונים והתנגדות אנשי הקבע למעבר דרומה, התנגדות שהביאה להקפאת הפרויקט. העמותה הגישה עתירה לבג"ץ בתביעה מהממשלה להסביר מה מעכב את קריית המודיעין.<ref></ref><ref></ref>המהלך הסתיים בהצלחה לאחר שניתנו כל האישורים הדרושים להקמת הפרויקט על ידי שר הביטחון, בני גנץ, ונחתם ההסכם עם "שיכון ובינוי" בנובמבר 2021.<ref name=":0" />

== כתיבה עיתונאית ==
בשנים 2004–2005 החלה לוצאטו בהקמת מגזין ארצי בשם "כותרת" יחד עם בעלה ועם שותף. לאחר הוצאת שישה גליונות, בעריכת דן שילון ואוריה שביט, נקלע העיתון לקשיים ונסגר. לוצאטו כותבת בעיתונות הארצית ומתראיינת בנושאים שונים:<ref></ref><ref></ref> קניין רוחני,<ref></ref>תעשיית היי-טק, חברות הזנק, מצב "אומת הסטרט-אפ" בעקבות מלחמת חרבות ברזל, הבעיות הכלכליות של הנגב, מקומן של נשים בכלכלה,<ref name=":1" /> פוליטיקה ארצית, וחלוקת העוצמה בין השלטון המרכזי והשלטון המקומי.<ref></ref>

==קישורים חיצוניים==

== הערות שוליים ==

קטגוריה:באר שבע: אישים
קטגוריה:עומר: אישים
קטגוריה:משיאי משואה ביום העצמאות: 2006
קטגוריה:מנהלות ישראליות
קטגוריה:מנהלים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראליות זוכות פרסים
קטגוריה:עורכי פטנטים ישראלים
קטגוריה:ישראליות שנולדו ב-1958
קטגוריה:ישראלים שנולדו ב-1958
קטגוריה:בוגרות אוניברסיטת בן-גוריון בנגב